Hogwarts Legacy

Hogwarts Legacy (בתרגום חופשי לעברית: מורשת הוגוורטס) הוא משחק תפקידים מסוגת פנטזיה שפותח על ידי אולפני "Portkey Games" ו-"Avalanche Software" והופץ על ידי "Warner Bros. Interactive Entertainment". המשחק מתרחש בעולם הקוּסמוּת, המבוסס על סדרת ספרי "הארי פוטר", והוא יצא לשוק בשנת 2023 – ב-10 בפברואר 2023 עבור Microsoft Windows, פלייסטיישן 5 ו-Xbox Series X; ב-5 במאי 2023 עבור פלייסטיישן 4 ו-Xbox One; ויצא ב-14 בנובמבר 2023 עבור נינטנדו סוויץ'. שחקנים שרכשו את מהדורות הדלוקס עבור קונסולות הדור הנוכחי, זכו לשחק במשחק 72 שעות מוקדם יותר טרם תאריך הפצתו הרשמי, וכמו כן קיבלו מספר בונוסים נוספים הייחודיים למהדורות אלו. Hogwarts Legacy הוא משחק תפקידים ממוחשב המשוחק מגוף שלישי, בו יכולים השחקנים להשתתף בשיעורים בבית הספר "הוגוורטס" לכישוף ולקוסמות ולחקור מיקומים שונים מרחבי עולם הקוּסמוּת, בהם היער האסור, סמטת דיאגון והוגסמיד; כולל אזורים בהוגוורטס שטרם נראו בסדרת סרטי "הארי פוטר", בהם המעונות המשותפים של הפלפאף ורייבנקלו. בנוסף, לאורך התקדמותם במשחק, יוכלו השחקנים לראות את מאפייניה הפנימיים והחיצוניים של הטירה משתנים ויזואלית על מנת לציין את מעבר עונות השנה. במהלך תהליך יצירת הדמות, יכולים השחקנים להתאים ולעצב את מראם הפיזי וכן את מגדרם, ולבחור את הבית אליו ישתייכו. ביכולת השחקנים להתאים אישית את קול הדמות המועדף עליהם, את מבנה גופה של דמותם ולהוסיף אביזרים, כמו משקפיים, במהלך התהליך. התקדמותם של השחקנים תאפשר להם לגשת ללחשים, כישרונות ויכולות חדשים ולשדרג אותם. באמצעות אתגרים במשחק; המיוצגים באמצעות התקדמות בלחימה נגד אויבים, השלמת משימות, חקר הטירה וסביבותיה, מציאת דפים השייכים למדריך השטח של הדמות ושדרוג חדר הנחיצות, יזכו השחקנים בנקודות ניסיון הנדרשות לצורך ההתקדמות. בעוד שנקודות בית עבור ארבעת בתי "הוגוורטס" ממלאות חלק בעלילת המשחק, אלו לא מושפעת מפעולות השחקנים. המשחק יכלול אלמנטים של התאמה אישית סביבתית; כשהבולט מתוכם הוא עיצוב והתאמת חדר הנחיצות לפי צורכיהם האישיים של השחקנים. במהלך המשחק, יוכלו השחקנים ללמוד להטיל לחשים שונים, לחלוט שיקויים ולשלוט ביכולות לחימה; ככל שיתקדמו, כך יוכלו לפתח סגנון לחימה מיוחד משלהם. בעוד שההשתתפות בשיעורים תקדם את עלילת המשחק ותייעל את יכולותיה של הדמות, הם אינם מתוזמנים וביכולתם של השחקנים לבחור מתי ירצו להשתתף בהם. בנוסף, ביכולת שחקנים להשיג פריטי לחימה, או באמצעות מסחר או יצירה, אשר עשויים לשמש לצורך פגיעה באויבים או להציג את סגנונם האישי. ביכולת השחקנים גם לאלף, לטפל ולרכב על חיות קסומות שונות כולל היפוגריפים ות'סטראלים. בין החיות והיצורים הקסומים הנוספים איתם ניתן ליצור אינטראקציות שונות נמנים גובלינים, גמדוני בית, דרקונים, טרולים, אקרומנטולות, גרפהורנים, עגלי-ירח וניפלרים. ניתן להשתמש בחלק מיצורי הפלא במהלך קרב, כגון שימוש בדודאים על מנת להמם את היריב. לאורך המשחק, יוכלו השחקנים ליצור חברויות ואינטראקציות עם תלמידים וחבריהם לספסל הלימודים. ככל שיחסיהם של השחקנים עם דמויות אלו יגדלו ויתפתחו, יהפכו תלמידים אלו לבני לוויה שילוו את השחקנים במסעם, ירחיבו את מנעד יכולותיהם ויפתחו אפשרויות דיאלוג ייחודיות בהתאם לסיפורי הרקע שלהם. עלילת המשחק מתרחשת בשנות ה-90 של המאה ה-19 ועוקבת אחר דמותו של השחקן המתחיל את חוק לימודיו בהוגוורטס בשנתו החמישית. מכיוון שהשחקן מתחיל את חוק לימודיו בבית הספר בשלב מאוחר יותר מתלמידים אחרים, ניתן לו מדריך שטח מיוחד על ידי משרד הקסמים. השלמת חלקיו החסרים של מדריך שטח זה באמצעות חקירת הטירה וסביבותיה תספק לדמותו של השחקן מידע נוסף ונקודות ניסיון. בנוסף, דמותו של השחקן מחזיקה במפתח ל"סוד עתיק שמאיים לקרוע את עולם הקוסמים", וביכולתו לשלוט בקסם עתיק ומסתורי, ועל השחקן לעזור לחשוף את הגורמים שהביאו להתעוררותו של כוח זה ולחשוף את אלו המנסים לרתום אותו למטרותיהם האפלות. לאחר שקיבל מכתב מפרופסור ויזלי, בו הוא מקבל אישור ללמוד בבית הספר הוגוורטס לכישוף ולקוסמות, מלווה השחקן מלונדון להוגוורטס על ידי פרופסור אלעזר פיג, שמונה לשמש כמנטור עבורו, וג'ורג' אוסריק, פקיד ממשרד הקסמים. בעודם דנים על טיבו של חפץ אותו קיבל אוסריק מאשתו המנוחה של פיג, מותקפים השלושה על ידי דרקון; הקורע לגזרים את הכרכרה המעופפת. השחקן ופיג מספיקים להימלט באמצעות מפתח שהיה טמון בתוך החפץ, המתגלה כמפתח מעבר המעביר אותם לבנק גרינגוטס. בבנק, משתמשים השניים במפתח על מנת להיכנס לכספת ישנה, שם השחקן מגלה כי ביכולתו לראות את עקבותיו של "הקסם העתיק", כוח קסם קדום ומסתורי אותו חקרה אשתו המנוחה של פיג, ומתעמת עם מול גובלין אכזרי בשם ראנרוק. לאחר שהשניים נחלצים בעור שיניהם מציפורניו של ראנרוק, מתחיל השחקן את חוק לימודיו בהוגוורטס. לאורך שנת הלימודים, לומד השחקן לחשים שונים במהלך השיעורים, תוך כדי חקר הוגוורטס, הוגסמיד וסביבותיהם בסיועם של שניים מחבריו לספסל הלימודים, סבסטיאן סאלו ונטסאי אונאי. במקביל, חוקר פרופסור פיג את סודותיו של "הקסם העתיק", בסיועו של השחקן. בסופו של דבר, השניים מגלים חדר סודי ועתיק מתחת להוגוורטס, "חדר המפה", מערה תת-קרקעית החבויה מתחת לטירת הוגוורטס, שבו ארבעה שומרים – דיוקנאות מדברים של ארבעה פרופסורים לשעבר השומרים על סודות "הקסם העתיק" מהעולם הרחב. בהדרגה, חושף השחקן כי פרופסור נוספת שלימדה לצדם, איזידורה מורגנאך, חלקה על עמיתיה בעניין הסתרת הקסם העתיק, ובנתה מתחת ל"חדר המפה" מערה נוספת בו כלוא הקסם, אותו מנסה ראנרוק למצוא על מנת להביא להתקוממות הגובלינים נגד עולם הקוסמות. במקביל, קבוצה של קוסמים אפלים, בראשותו של ויקטור רוקווד, משתפת פעולה עם ראנרוק על מנת להוציא את המרד לפועל. על מנת לחשוף את סודות "הקסם העתיק", נאלץ השחקן להשלים ארבעה מבחנים, עליהם מופקדים שומרי "חדר המפה", וזאת באמצעות פתירת משימות וחידות מסוכנות. בסיומו של כל מבחן מובל השחקן להגיגית, מכשיר קסום המשמש לאחסון ולסקירת זיכרונות. באמצעות זיכרונותיהם של ארבעת השומרים, לומד השחקן על עברם המשותף עם איזידורה מורגנאך ועל הקשר אותו חלקו ל"קסם העתיק" – איזידורה השתמשה בקסם עתיק בניסיון למגר רגשות שליליים, במיוחד מאביה הסובל. עם זאת, השומרים שמו לב שאביה של איזידורה לא רק איבד רגשות שליליים, אלא את כולם, ולאחר שגילו שאיזידורה התנסתה על תלמידה במטרה לחקור את "הקסם העתיק", ניסו הארבעה לעצור אותה, אך ללא הועיל. בהיעדר ברירה אחרת, נאלץ אחד השומרים לחסל את איזידורה באמצעות הקללה ההורגת. לאחר מכן, החליטו השומרים לשמור את קיומה של המערה בסוד. לאחר שהשחקן משלים את כל המבחנים, מוטלת עליו משימה אחת אחרונה: ליצור סוג מיוחד של שרביט המורכב מחפצי האמנות שנמצאו בהגיגיות. פיג שולח את השחקן לחנות "אוליבנדר" על מנת ליצור את שרביט השומרים. עם זאת, רוקווד אורב לשחקן ומציע לו לכרות ברית נגד הגובלינים, אך כאשר השחקן מסרב, השניים נלחמים בקרב במהלכו גובר השחקן על רוקווד. זמן קצר לאחר מכן, מצליח ראנרוק לאתר את המערה של מורגנאך ו"לשחרר" את הקסם העתיק, לאחר מכן סופג אותו על מנת להפוך את עצמו לדרקון. לאחר קרב בין השחקן לראנרוק, מסיים השחקן את מרד הגובלינים על ידי ניצחון על ראנרוק, ועליו להחליט אם לשמור על סוד השומרים או לחשוף את קיומו של "הקסם העתיק" על ידי נטילת הכוח לעצמו. ללא קשר לבחירה שנעשתה, פיג נפצע אנושות במהלך הקרב ומת זמן קצר לאחר הניצחון בקרב. לאחר מכן, שב השחקן לסיים את השנה ואת בחינות הבגרות שלו. המשחק מסתיים בכך שפרופסור ויזלי מעניקה לשחקן נקודות נוספות עבור מסעו יוצא-הדופן, ובכך זוכה הבית אליו בחר להשתייך בגביע הבתים. המשחק פותח על ידי "Avalanche Software", אשר נרכשה על ידי "Warner Bros. Interactive Entertainment" מחברת וולט דיסני בינואר 2017. באותה שנה, הקימו "האחים וורנר" חברה חדשה בשם "Portkey Games", שהוקדשה לניהול משחקים ותכנים הקשורים לעולם הקוסמות. עוד נמסר כי יוצרת הזיכיון, ג'יי. קיי. רולינג, לא הייתה מעורבת ישירות בפיתוח המשחק. דבר פיתוחו של המשחק הודלף לראשונה באתר "Reddit" באוקטובר 2018, לצד סרטון משחקיות לא רשמי. לאחר ההדלפה, לא התקבלה תגובה רשמית מטעמם של "האחים וורנר" או ג'יי קיי רולינג, אם כי מקורות רשמיים רבים ב-"WB Avalanche", כולל עובדים בכירים, רמזו שהמשחק קיים. פיתוחו של המשחק הוכרז רשמית באירוע ה-"Playstation 5 Showcase" שנערכה על ידי סוני ב-17 בספטמבר 2020, במהלכו נמסר שהמשחק עתיד לצאת לשוק במהלך שנת 2021 עבור Microsoft Windows, פלייסטיישן 4, פלייסטיישן 5, Xbox One ו-Xbox Series X. עם זאת, תאריך הפצתו של המשחק נדחה פעמיים, תחילה לשלהי שנת 2022, ומאוחר יותר ל-10 בפברואר 2023. בדצמבר 2022, נמסר כי הפצת המשחק עבור קונסולות הדור הקודם תידחה מפברואר 2023 לאפריל 2023; ובמרץ 2023, נמסר על דחיית יציאתם לשוק פעם נוספת ל-5 במאי 2023. עוד נמסר כי המשחק יופץ עבור קונסולת נינטנדו סוויץ' ב-25 ביולי 2023. למשחק הולחנה מוזיקה המשתנה על בסיס מיקום דמותם של השחקנים בעולם הפתוח; בנוסף, ישנם הבדלים בולטים בנעימות הנושא במהלך כניסת השחקנים אל המעונות המשותפים של הבית אליו בחרו להשתייך. ב-17 במרץ 2022, אירחה חברת סוני מצגת "State of Play" שהוקדש למשחק, ובה הוצג סרטון משחקיות מלא לצד מספר ראיונות עם מפתחי המשחק. ב-12 בינואר 2023, נמסר על ליהוקם של צוות המדבבים הראשי של המשחק. את דמותו של השחקן ידבב סבסטיאן קרופט (כזכר) או אמיליה גת'ינג (כנקבה), והוא יוכל לקיים אינטראקציה עם דמויות שהוצגו בעבר בסדרות הספרים והסרטים, בהם ניק כמעט-בלי-ראש (ג'ייסון אנתוני), הגברת השמנה ופיבס. כמו כן, השחקן יכיר דמויות חדשות כמו פרופסור אלעזר פיג, שמשמש כמנטור עבור דמותו, ואבות קדמונים של דמויות מסדרת הספרים, בהם פיניאס ניגלוס בלק (סיימון פג) ופרופסור מתילדה ויזלי (לזלי ניקול). בין הדמויות החדשות המופיעות במשחק נמנים תלמידי "הוגוורטס" אמיט תקר (אסיף עלי), אוורט קלופטון (לוק יאנגבלאד), והפרופסורים אונאי (קנדס קיין) וסאטיאוואטי שאה (סוהם קפילה). במהלך המשחק, יוכל השחקן ליצור חברויות עם חבריו לספסל הלימודים – נטסאי אונאי, פופי סוויטינג וסבסטיאן סאלו – שילוו אותו במסעו כבני לוויה. בין האנטגוניסטים המופיעים במשחק נמנים דמויותיהם של ראנרוק, מנהיג מרד הגובלינים, וויקטור רוקווד, מנהיגה של קבוצת קוסמים אפלים. המשחק הופיע במספר רשימות של "המשחקים הצפויים ביותר לשנת 2023" של גופי התקשורת הבולטים בתחום: "CNET",‏ "CNN",‏ "ComingSoon",‏ "Den of Geek",‏ "Game Rant",‏"GameSpot",‏ "IGN",‏ "PC Games",‏ "NPR",‏ "Polygon",‏ "Time",‏ "VentureBeat",‏ "VG247",‏ ו-"GamesHub". ניתן לומר שהמשחק זכה להצלחה כבירה בהשקה שכן הציון הממוצע מהמבקרים בפלטפורמת Metacritic עומד על בין 85 ל-90 מתוך 100 (בתלות בפלטפורמה) וממוצע הביקורות ב-Steam שמבוסס על דעות של יותר מ-60,000 שחקנים הוא חיובי ב-93 אחוזים, וכמו כן שיא של 880,000 שחקנים פעילים בעת ובעונה אחת שתועד בפלטפורמת Steam בתוך יומיים בלבד מההשקה מעידים על הצלחת המשחק. לפי פרסומי החברה עד לתאריך ה-13 בנובמבר (יום לפני השקת המשחק לקונסולת הסוויץ) המשחק מכר כ־15 מיליון עותקים לכלל הפלטפורמות מלבד הסוויץ. בפברואר 2021, סדרת פוסטים ברשתות חברתיות שפורסמו על ידי מעצב ראשי בחברת "Avalanche Software" שהיה אמון על פיקוח העיצוב הראשי של המשחק, טרוי ליוויט, זכו לביקורת נרחבת. כלי תקשורת מקוונים דיווחו על תוכן סרטוני היוטיוב של ליוויט, שעסקו בנושאים כגון הגנה על מעשיו של ג'ון לאסיטר ודיבור בשבח הניכוס התרבותי, כמו גם על סרטוניו שהראו תמיכה במסע ההטרדות שאירע במהלך פרשת "גיימרגייט". בעקבות הביקורות על פעילותו במדיה החברתית, עזב ליוויט את "Avalanche Software" ואת העבודה על המשחק; מצדו, הכחיש ליוויט כי לעזיבתו הייתה קשר לביקורות. בנוסף, סירבו "האחים וורנר" להגיב בנושא זה. במרץ 2022, לאחר הפצת קדימון המשחקיות הראשון, זכה המשחק לביקורת על ביסוס עלילתו בתקופה בה התרחש מרד הגובלינים בעולם הקוסמות, ועל התמקדות קשת העלילה במאמציהם של השחקנים לדכא את המרד. כבר קודם לכן הואשמה רולינג בהתבססות על סטריאוטיפים אנטישמיים ידועים במהלך כתיבת דמויותיהם של הגובלינים המופיעים בזיכיון. לטענתן של ביקורות אלו, המסר אותו ביקש המשחק להעביר היה כי יש לראות בקבוצת הגובלינים ושאר בני המיעוטים בעולם הקוסמות כאויבים בעוון ארגון מרד נגד מדכאיהם ורצונם להילחם למען החופש ושוויון זכויותיהם. בדצמבר 2022, קרא האתר "The Mary Sue" להחרים את המשחק, על רקע מחלוקות מתמשכות בנוגע לדעותיה הפוליטיות של רולינג והאשמתה בהנצחת סטריאוטיפים אנטישמיים. על פי אתר הביקורות המשוקללות "Metacritic", זכה המשחק לביקורות חיוביות. גם בישראל זכה המשחק בעיקר לביקורות חיוביות. בביקורתו, שיבח "IGN" את דמויותיהם של הסטודנטים והפרופסורים השונים ותיאר אותם כחברותיות מאוד, וציין בנוסף כי עובדה מסייעת למשחק להשיג את "פנטזיית הוגוורטס" האולטימטיבית. בביקורתו, ציין "PCGamesN" לחיוב את החידות והמסתורין של הוגוורטס, אך העיר שהמשחק נכשל בכל הנוגע למשימות הצדדיות, אותם הוא תיאר כ"סתם משימות פשוטות, עם מספר אויבים להרוג בדרך". בביקורת מאת "PC Gamer", צוין לחיוב השימוש במכניקת הדו-קרב, אך מנגד צוין כי לא היה מזיק למשחק ליטוש טכני נוסף, וכי "הבולטים ביותר הם ההפסקות הקצרות אך התכופות במעבר בין דלתות הוגוורטס בזמן שהמשחק טוען כל מה שנמצא בצד השני". בביקורתה למשחק עבור "Vgames", ציינה שיר כהן כי המשחק מספק את "החוויה הכי אינטראקטיבית שניתן לקבל על העולם הקסום", וכי יש בו "משימות מגוונות, כמעט ולא חזרתיות, שמועילות גם לשחקן וגם לחבריו לעולם הקוסמים", אך בדומה לביקורות אחרות, טענה כי נדרש למשחק עוד זמן עבור ליטושים טכניים וכי המפתחת לא התאמצה עבור הנגשת המשחק עבור בעלי לקויות שונות, אם כי סיכמה כי מדובר בבעיות מינוריות. בסוף שנת 2023 הוכרז כי המשחק היה הנמכר ביותר בתעשיית המשחקים לשנה זו. בינואר 2024 פורסם כי המשחק מכר למעלה מ־22 מיליון עותקים. בחודש אוקטובר 2024 פורסם כי במהלך שנת 2025 המשחק צפוי לקבל גירסת Definitive Edition, הכוללת בין 10-15 שעות משחק ותוכן. המשחק היה מועמד לפרס "המשחק המצופה ביותר" בטקס פרסי המשחקים 2022 ועבור "המשחק הכי מבוקש" בטקס פרסי "ג'ויסטיק הזהב" 2022, אך בשתי הפעמים הפסיד למשחק "The Legend of Zelda: Tears of the Kingdom". מדיה וקבצים בנושא Hogwarts Legacy בוויקישיתוף אתר האינטרנט הרשמי של Hogwarts Legacy (בשפות מרובות) Hogwarts Legacy, ברשת החברתית פייסבוק Hogwarts Legacy, ברשת החברתית אקס (טוויטר) Hogwarts Legacy, ברשת החברתית אינסטגרם Hogwarts Legacy, סרטונים בערוץ היוטיוב "Hogwarts Legacy", במסד הנתונים הקולנועיים IMDb (באנגלית) Hogwarts Legacy, באתר PCGamingWiki (באנגלית) Hogwarts Legacy : Patch Notes, באתר האחים וורנר (באנגלית) "Awesome Unreal Engine-powered games of 2022". YouTube. January 6, 2022. Retrieved March 16, 2022. Hogwarts Legacy for Windows PC, PlayStation 4, PlayStation 5, Xbox One, Xbox Series, באתר ESRB (באנגלית) Hogwarts Legacy for Nintendo Switch, באתר ESRB (באנגלית) Hogwarts Legacy PEGI, באתר PEGI (באנגלית) Experience Hogwarts Legacy on PC, Hogwarts Legacy "Hogwarts Legacy". Hogwarts Legacy. Retrieved February 7, 2023. Kain, Erik. "Here's The Exact Time 'Hogwarts Legacy' Early Access Begins On PS5, Xbox Series X And PC". Forbes. Retrieved February 7, 2023. Breslin, Richard (November 2, 2020). "New Harry Potter RPG Will Have a Morality System". GameByte. Archived from the original on October 19, 2021. Retrieved February 7, 2023. "Hogwarts Legacy - Official Behind the Scenes 4K". Youtube. March 18, 2022. Archived from the original on March 27, 2022. Retrieved February 7, 2023. Schreier, Jason (March 2, 2021). "Harry Potter Video Game Will Allow Transgender Characters". Bloomberg. Archived from the original on March 2, 2021. Retrieved February 7, 2023. "Hogwarts Legacy Gameplay Showcase". Youtube. November 11, 2022. Archived from the original on November 14, 2022. Retrieved February 7, 2023. "Q: What is the Room of Requirement?". Archived from the original on March 25, 2022. Retrieved February 7, 2023. "Q: Can players customize their character in Hogwarts Legacy?". Archived from the original on March 25, 2022. Retrieved February 7, 2023. "Hogwarts Legacy - State of Play Official Gameplay Reveal". March 17, 2022. Archived from the original on March 17, 2022. Retrieved February 7, 2023 – via YouTube. "Q: Will players establish friendships in Hogwarts Legacy?". Archived from the original on March 25, 2022. Retrieved February 7, 2023. "Q: What is the original story of Hogwarts Legacy?". Archived from the original on March 25, 2022. Retrieved February 7, 2023. Statt, Nick (16 September 2020). "Hogwarts Legacy is an open world Harry Potter game coming to PS5, Xbox Series X, and PC". The Verge. Retrieved February 7, 2023. Takahshi, Dean (January 27, 2017). "The DeanBeat: How Warner Bros. rescued Avalanche Studios after Disney buried it". VentureBeat. Retrieved February 7, 2023. Grubb, Jeff (November 8, 2017). "Warner Bros. Interactive conjures up Portkey Games to oversee Harry Potter license". VentureBeat. Retrieved February 7, 2023. Stephen, Bijan (September 17, 2020). "Warner Bros. reassures fans that J.K. Rowling isn't directly involved with new Harry Potter game". The Verge. Retrieved February 7, 2023. בן-ארי, רפאל, משחק תפקידים חדש של הארי פוטר נמצא בפיתוח, סרטון ראשון הודלף, באתר גאדג'טי, ‏3 באוקטובר 2018 אליהו, אביחי, וידאו שדלף מציג את המשחק החדש בסדרת 'הארי פוטר' והוא נראה מרשים, באתר TGSpot, ‏4 באוקטובר 2018 Yes! "Soon" (tm). :), Twitter @jasonschreier already said it so fuck it. YES, WB is having an E3 conference this year to announce their full slate of games including Batman and their DC Game Universe, Harry Potter and more. BUT...., Twitter Ropp, Adrian. "Hogwarts Legacy – Writing for the Wizarding World in the 1800s". PlayStation.Blog. Retrieved February 7, 2023. Dornbush, Jonathon (16 September 2020). "Harry Potter RPG Hogwarts Legacy Announced, Confirmed for PS5". IGN. Retrieved February 7, 2023. Owen S. Good (16 September 2020). "Harry Potter gets an open-world adventure in Hogwarts Legacy, coming soon". Polygon. Retrieved February 7, 2023. Tweet by @HogwartsLegacy, Jan 13 2021. Romano, Sal (March 17, 2022). "Hogwarts Legacy adds Switch version, launches this holiday; new details, gameplay, and screenshots". Gematsu. Gematsu. Retrieved February 7, 2023. LeBlanc, Wesley (August 12, 2022). "Hogwarts Legacy Delayed To February 2023". Game Informer. Archived from the original on August 12, 2022. Retrieved February 7, 2023. Romano, Sal (December 13, 2022). "Hogwarts Legacy for PS4 and Xbox One delayed to April 4, 2023; Switch version launches July 25". Gematsu. Archived from the original on December 13, 2022. Retrieved December 13, 2022. "Live the Unwritten in Thursday's Hogwarts Legacy State of Play". PlayStation.Blog. March 14, 2022. Retrieved February 7, 2023. מתן בנישי‏, בחמישי הקרוב: סוני תקדיש שידור שלם למשחק של הארי פוטר, באתר וואלה, 15 במרץ 2022 "Hogwarts Legacy voice actors for all characters". Retrieved February 7, 2023. כהן, שיר, עם אורח מיוחד: הקאסט של Hogwarts Legacy נחשף, באתר Vgames, ‏15 בינואר 2023 "Companions". Retrieved February 7, 2023. "Hogwarts Legacy: Your first look at extended gameplay". Archived from the original on March 27, 2022. Retrieved February 7, 2023. ‏"Hogwarts Legacy for PC Reviews". Metacritic. Retrieved February 7, 2023. ‏"Hogwarts Legacy for PlayStation 5 Reviews". Metacritic. Retrieved February 7, 2023. ‏"Hogwarts Legacy for Xbox Series X Reviews". Metacritic. Retrieved February 7, 2023. West, Josh (February 6, 2023). "Hogwarts Legacy review: 'Tries to do too much all at once'". GamesRadar+. Retrieved February 7, 2023. Northup, Travis (February 6, 2023). "Hogwarts Legacy Review". IGN. Retrieved February 7, 2023. כהן, שיר, ביקורת: Hogwarts Legacy - הקסם חוזר ובגדול, באתר Vgames, ‏6 בפברואר 2023 NME (February 6, 2023). "'Hogwarts Legacy' review: graduation". NME. Retrieved February 7, 2023. James, Ford (February 6, 2023). "Hogwarts Legacy review: meh-xpelliarmus". PCGamesN. Retrieved February 7, 2023. Croft, Liam (February 6, 2023). "Review: Hogwarts Legacy (PS5) - A Harry Potter Dream Come True". Push Square. Retrieved February 7, 2023. MacDonald, Keza (February 6, 2023). "Hogwarts Legacy review – wizarding wish-fulfilment whose magic wears off". The Guardian. Retrieved February 7, 2023. Middler, Jordan (February 6, 2023). "Review: Hogwarts Legacy delivers a stunning world in an excellent, if dated, RPG". Video Games Chronicle. Retrieved February 7, 2023. Boom, Daniel Van. "Biggest Games Coming in 2023: All the Release Dates You Need to Know". CNET. Retrieved February 7, 2023. Cabral, Matt (January 24, 2023). "The 15 most anticipated games of 2023". CNN Underscored. Retrieved February 7, 2023. Games". ComingSoon.net - Movie Trailers, TV & Streaming News, and More. Archived from the original on January 5, 2023. Retrieved February 7, 2023. Byrd, Matthew (January 4, 2023). "The Biggest New Games of 2023". Den of Geek. Archived from the original on January 5, 2023. Retrieved February 7, 2023. Duckworth, Joshua (December 31, 2022). "The 20 Most Anticipated Games of 2023". Game Rant. Archived from the original on January 5, 2023. Retrieved February 7, 2023. "Most Anticipated Games of 2023". GameSpot. Retrieved February 7, 2023. Sirani, Jordan (January 1, 2023). "The Biggest Games Coming in 2023". IGN. Archived from the original on January 5, 2023. Retrieved February 7, 2023. Schütz, Felix (January 2, 2023). "PC-Spiele 2023: Großer Ausblick auf die PC-Highlights des Jahres". PC Games (in German). Archived from the original on January 5, 2023. Retrieved February 7, 2023. Mastromarino, James Perkins (January 13, 2023). "NPR's most anticipated video games of 2023". NPR. McWhertor, Michael; Myers, Maddy; Clark, Nicole; Carpenter, Nicole; Good, Owen S.; Notis, Ari; Mahardy, Mike; Welsh, Oli; Goslin, Austen (January 1, 2023). "Polygon's 50 most anticipated games of 2023". Polygon. Archived from the original on January 5, 2023. Retrieved February 7, 2023. Newby, Richard (December 18, 2022). "The Most Anticipated Video Games of 2023". Time. Archived from the original on January 5, 2023. Retrieved February 7, 2023. Kaser, Rachel (December 27, 2022). "The most anticipated video games of 2023". VentureBeat. Archived from the original on January 5, 2023. Retrieved February 7, 2023. Saed, Sherif (December 21, 2021). "Upcoming video games and 2023 release schedule". VG247. Retrieved February 7, 2023. Williams, Leah J. (December 23, 2022). "The biggest video games set to launch in 2023". GamesHub. Archived from the original on January 5, 2023. Retrieved February 7, 2023. https://hwzone.co.il/main-games/עוד-הפתעות-גיימינג-ב-2023-ההשקה-המלהיבה-של-h/ Hogwarts Legacy sales top 15 million, Gematsu, ‏2023-05-05 (באנגלית אמריקאית) Walker, Ian (February 21, 2021). "Hogwarts Legacy Lead Designer Used To Run Anti-Social Justice YouTube Channel". Kotaku. Archived from the original on March 25, 2022. Retrieved February 7, 2023. Robertson, Adi (March 5, 2021). "Hogwarts Legacy developer leaves after controversy over reactionary YouTube videos". The Verge. Archived from the original on March 23, 2022. Retrieved February 7, 2023. Skrebels, Joe (March 15, 2021). "Hogwarts Legacy: Troy Leavitt Explains Decision to Leave the Project (Updated)". IGN. Archived from the original on March 25, 2022. Retrieved February 7, 2023. Jackson, Gita (March 25, 2022). "Hogwarts Legacy Imagines a Harry Potter Without JK Rowling". Vice. Archived from the original on April 3, 2022. Retrieved February 7, 2023. Henley, Stacey (March 19, 2022). "Did Hogwarts Legacy Seriously Just Make The Anti-Semitic Goblins The Villains?". The Gamer. Archived from the original on March 25, 2022. Retrieved February 7, 2023. Jaworski, Michelle (March 21, 2022). "Hogwarts Legacy accused of using an anti-Semitic trope with goblin plot". Daily Dot. Archived from the original on March 22, 2022. Retrieved February 7, 2023. Puc, Samantha (December 17, 2022). "The Hogwarts Legacy Controversy, Explained". The Mary Sue. Archived from the original on December 27, 2022. Retrieved February 7, 2023. פיין, תומר, ביקורת: Hogwarts Legacy, באתר IGN Israel, ‏6 בפברואר 2023 נועה ליברמן-פלשקס, המעריצים חיכו שנים למשחק מחשב מוצלח של הארי פוטר. הוא לא הגיע, באתר TheMarker‏, 6 בפברואר 2023 published, Morgan Park (February 6, 2023). "Hogwarts Legacy review-in-progress: It'd be a lot easier to dismiss Hogwarts Legacy if it weren't so good". PC Gamer. Retrieved February 7, 2023. מערכת GamePro, Call Of Duty: Modern Warfare III היה המשחק הנמכר ביותר בנובמבר, באתר GamePro, ‏2023-12-15 https://twitter.com/thegameawards/status/1744423349286293590 https://www.vgames.co.il/article/30840.html Plant, Logan (December 8, 2022). "The Game Awards 2022 Winners: The Full List". IGN. Archived from the original on December 9, 2022. Retrieved February 7, 2023. Loveridge, Sam (November 22, 2022). "Here are all the Golden Joystick Awards 2022 winners". GamesRadar+. Archived from the original on November 22, 2022. Retrieved February 7, 2023. Pedersen, Erik (2023-06-30). "Golden Trailer Awards: 'Cocaine Bear', 'Only Murders In The Building' & 'Oppenheimer' Among Top Winners – Full List". Deadline (באנגלית אמריקאית). נבדק ב-2024-01-30. Robinson, Andy (2023-09-21). "Monster Hunter Rise: Sunbreak named 2023's best game at Japan Game Awards". Video Games Chronicle. ארכיון מ-2023-09-21. נבדק ב-2023-09-23. Blake, Vikki (2023-12-16). "The Steam Awards 2023 shortlist has been revealed - here's what Steam players think are 2023's best games". Eurogamer. ארכיון מ-2023-12-18. Minsker, Evan (10 בנובמבר 2023). "Grammy Nominations 2024: See the Full List Here". Pitchfork. ארכיון מ-10 בנובמבר 2023. נבדק ב-10 בנובמבר 2023. {{cite web}}: (עזרה) Chandler, Sam (15 בפברואר 2024). "The D.I.C.E. Awards 2024 winners & finalists". Shacknews. נבדק ב-16 בינואר 2024. {{cite web}}: (עזרה) Pond, Steve (2024-01-11). "Annie Award Nominations: Disney, Pixar Shut Out of Best Feature Category for First Time as 'Nimona' Leads". TheWrap. נבדק ב-2024-01-11. Sinclair, Brendan (2024-01-16). "Zelda: Tears of the Kingdom, Baldur's Gate 3 top GDC Award nominations". GamesIndustry.biz (באנגלית). ארכיון מ-2024-01-16. נבדק ב-2024-01-17.